# Volontør til centralasien

Stillingens ramme og formål:

LM søger en volontør til arbejde i Centralasien. Vi søger en volontør, der kan hjælpe med hjemmeundervisning på engelsk for en 13-årig dreng med indlæringsudfordringer.

Personprofil

**Uddannelse:** Du har afsluttet en ungdomsuddannelse eller anden faglig uddannelse.

**Erfaring:** Du har en god kulturel forståelse og gode engelskkundskaber.

**Personegenskaber:**

* Du er glad for børn
* Du er tålmodig og venlig
* Du er motiverende og kreativ
* Du er både selvstændig og hjælpsom
* Du er villig til at møde en ny kultur og udforske nye steder.
* Du er personligt kristen og kan identificere dig med LM’s profil

Arbejdsopgaver:

Familien arbejder med kristent radioarbejde og har brug for støtte til at hjemmeundervise deres ældste dreng, der er diagnosticeret med ADHD og muligvis ordblindhed. I hjemmeundervisningen anvendes ACE (Accelerated Christian Education) der er et færdigt materiale. Du vil få en kort oplæring i dette, og opgaven vil derefter være at supervisere og fastholde drengen til undervisningen. Det er en fordel at have erfaring i at arbejde med børn med ADHD/dysleksi.

Du vil komme til at bo hos familien, der tæller mor og far og tre børn på 13, 11 og 8. Opgaver vil også bestå i en til to ugentlige aftener med børnepasning, så forældrene kan afholde møder på arbejdet eller tage på date.

Der vil være mulighed for at lære sprog og også for at blive involveret i andet arbejde, såfremt hjemmeundervisningen går som planlagt.

Du skal være indstillet på at dele dine oplevelser og erfaringer, når du kommer til Danmark igen. Dette kan for eksempel være på en bibelcamping, i en teenklub eller LMU-forening, som du på forhånd har en relation til, eller som du inden afrejse danner en kontakt til. Undervejs i dit volontørophold kan teenklubben/LMU-foreningen bede for dig, og du kan sende små fortællinger hjem. Omfanget af mødeaftaler aftales med den enkelte volontør, og LM hjælper gerne med at tage kontakt til teenklubber, LMU-foreninger eller lignende.

Fritid:

Du kommer til at bo i en storby i Centralasien med gode muligheder for at lære en ny kultur at kende.

Praktiske forhold:

Det er trygt at bo i landet, men af hensyn til de lokale kristne vil du skulle være sensitiv omkring dit arbejde på sociale medier og i andre trykte medier. Du vil rejse ind på et 90-dages visum med mulighed for, at det kan forlænges.

Kost og logi er hos familien, der også vil sørge for simkort.

Du ansættes på volontørvilkår. Se: <http://dlm.dk/lm-international/rejs-ud/vilkaar-volontor>

Egenbetalingen her bliver væsentligt lavere, da der ikke er behov for udbetaling af kostpenge. For en 6-måneders periode er det ca. 15.000 kr.

Afrejsetidspunkt og varighed

Afrejse fra Danmark snarest muligt

Kontaktperson

Du vil have løbende kontakt med missionskonsulent Lisa Rom Boye.

Ansøgning:

Hvis du søger stillingen, kan du evt. bruge den skabelon, som findes på LM’s hjemmeside under "Ansættelsesprocedure for volontører”: <http://dlm.dk/om-os/job/ansaettelsesprocedure-volontor>  Du bedes vedlægge relevante udtalelser eller eksamenspapirer samt oplyse om to referencepersoner, vi må kontakte.

Ansøgningsfrist: snarest muligt

Ansøgningen sendes i en mail til [internationalejobs@dlm.dk](mailto:internationalejobs@dlm.dk) eller Luthersk Mission, Industrivænget 40, 3400 Hillerød.

Har du spørgsmål er du også velkommen til at kontakte missionskonsulent Lisa Rom Boye på [lrb@dlm.dk](mailto:lrb@dlm.dk) eller telefon 6171 3005.